Diari Oficial de la Generalitat Valenciana


Sumari del DOGV 414, del 06-08-1986 (1986/806884)

DECRET 86/1986, de 8 de juliol, del Consell de la Generalitat Valenciana, pel qual s'acepta la cessió gratüita per cinquanta anys del dret real de superfície d'un immoble propietat de l'Ajuntament de Castelló de la Plana.
-----------------------------------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/d/1986/07/08/86/dof/vci/html**

### Dades del document

Número de DOGV
:   414

Data del DOGV
:   06-08-1986

Secció del DOGV
:   DISPOSICIONS GENERALS

Número del document
:   1986/806884


Data del document
:   08-07-1986

Organisme emissor


Tipus de document
:   Decret

Decret 86/1986, de 8 de juliol, del Consell de la Generalitat Valenciana, pel qual s'acepta la cessió gratuïta per cinquanta anys del dret real de superficie d'un immoble propietat de l'Ajuntament de Castelló de la Plana.  
L?Ajuntament de Castelló de la Plana en sessió plenària extraordinària celebrada el dia 18 d'octubre de 1985 acordà la cessió gratuïta a la Generalitat Valenciana del dret real de superfície sobre un solar situat al carrer Cerdan de Tallada de Castelló de la Plana del qual és propietari aquest Ajuntament.   
Aquesta cessió la realitza amb la finalitat determinant de construir un edifici que es destinarà a Estola Oficial d'Idiomes, la qual haurà d'estar conclusa en el termini màxim de cinquanta anys.   
A petició del Conseller de Cultura, Educació i Ciència s'iniciaren els tràmits legals escaients per a l'acceptació i formalització de la cessió gratuïta del dret de superfície, realitzada a favor de la Generalitat Valenciana.   
D'acord amb el que disposen els articles segon i nové del Decret del Consell 46/1983, de 18 d'abril, pel qual s'aproven les normes provisionals per a l'administració, defensa i conservació del Patrimoni de la Generalitat Valenciana, en relació amb els articles 24 de la Llei de Patrimoni de l'Estat i 55 del seu Reglament, legislació aquesta a la qual aquells preceptes es remeten, correspon al Consell l'acceptació de la cessió gratuïta indicada.   
En atenció d'aquests motius, a proposta del Conseller d'Economia i Hisenda i amb la deliberació prèvia del Consell en reunió del dia 8 de juliol de 1986,   
DECRETE:   
Article primer  
S'accepta la cessió, a títol gratuït, efectuada per l'Ajuntament de Castelló de la Plana a favor de la Generalitat Valenciana, del dret de superfície de l'immoble següent:   
Solar sense edificar de forma rectangular, ubicat a Castelló de la Plana carrer Cerdan de Tallada, de superfície total 800;m2 que confronta: Front o Sud en línia recta de 40 m. carrer de la seua situació; Dreta o Est, en línia recta de 20 m. resta de la finca de què se segregà destinada a plaça pública; Esquerra o Oest en línia recta de 20 m. resta de la finca de què se segregà destinada a plaça pública fons o Nord en línia recta de 40 m. resta de la finca de què se segregà destinada a plaça pública. Inscrita com a finca independent en el Registre de la Propietat de Castelló de la Plana núm. I al tom 757, llibre 49, secció la, foli 56, finca 3.829, inscripció 1a.   
Article segon  
Aquesta cessió gratuïta del dret real de superfície de l'immoble esmentat es constitueix per cinquanta anys i comporta els següents compromissos per part de la Generalitat Valenciana:   
a) Construir en el termini màxim de cinc anys, comptats a partir de la data d'atorgament de l'instrument públic de cessió, un edifici destinat a Estola Oficial d'Idiomes.   
b) Mantenir la destinació durant el termini pel qual es constitueix el dret de superfície.   
c) No interrompre la prestació dels serveis de l'Escola per un període superior a dotze mesos.   
d) No transmetre, ni arrendar, ni gravar en favor de tercers el dret de superfície o la construcció edificada en virtut d'ell, sense consentiment de l'Ajuntament.   
e) Inscriure en el Registre de la Propietat l'esmentat dret.   
Aquest mateix podrà ser inscrit subsidiàriament per l?Excel·lentíssim Ajuntament de Castelló de la Plana.   
Si no es compleix qualssevol d'aquests compromissos, s'extinguirà el dret real de superfície i revertiran automàticament de ple dret a l?Excel·lentíssim Ajuntament les construccions realitzades .   
Article tercer  
La Conselleria d'Economia i Hisenda durà a terme els tràmits necessaris per tal de fer efectiu tot el que disposa aquest Decret.   
València, 8 de juliol de 1986.   
El President de la Generalitat,  
JOAN LERMA I BLASCO  
El Conseller d'Economia i Hisenda,   
ANTONI BIRLANGA I CASANOVA


Còpia Permalink ELI